[ca] En la present memòria de tesi doctoral es presenten els resultats de diferents estudis realitzats amb diferents compostos químics anàlegs de les feromones sexuals dels principals barrinadors del blat de moro (S. nonagrioides i O. nubilalis), tot avaluant la seva activitat com a antagonistes de la resposta feromonal, o com a inhibidors del catabolisme de la feromona en diferent tipologia d'assaigs (tant de camp com de laboratori). Els compostos de tipus trifluorometilcetona més similars al component majoritari de la feromona sexual d'O. nubilalis mostren un remarcable efecte inhibidor en túnel de vent. En assaigs de camp, disminueixen significativament el nombre de captures de mascles en comparació amb la feromona, quan són evaporats amb aquesta en una proporció d'1:10. A més, aquests compostos també són bons inhibidors d'esterases antenals. En assaigs de confusió sexual en camp, utilitzant la trifluorometilcetona anàloga al component majoritari de la feromona sexual de S. nonagrioides s'ha observat una reducció en el nombre de plantes atacades i en el nombre de larves per planta, no només per aquesta espècie sinó també en el cas d'O. nubilalis. Una altra tipologia de compostos anàlegs estudiada, les metilcetones, també han mostrat una alta activitat, similar a les trifluorometilcetones, en assaigs de túnel de vent, en assaigs d'electrofisiologia i en captures en trampes. En aquest cas, les metilcetones, no són bons inhibidors d'esterases antenals en comparació amb les trifluorometilcetones. L'activitat d'aquests anàlegs feromonals (anàleg trifluorometilcetona i metilcetona) s'ha comparat amb un inhibidor natural, el (Z)-11-hexadecenal (Z11-16:Ald), tot analitzant les característiques i els paràmetres del vol de mascles d'O. nubilalis exposats a aquests productes en túnel de vent. Els resultats demostren que tot i que els tres inhibidors redueixen de forma similar el percentatge de contactes, aquesta reducció és deguda a mecanismes fisiològics d'inhibició diferents. També s'han realitzat col·leccions de compostos volàtils de panís en dos períodes del dia diferents (matí i nit) i amb plantes estressades, tot identificant els compostos químics més abundants en les diferents condicions assajades, alhora que s'ha determinat l'activitat electrofisiològica d'aquests i altres compostos emesos per diferents plantes hoste d'O. nubilalis, així com en assaigs de doble elecció en olfactòmetre amb la idea de trobar compostos fisiològicament actius ja sigui com a atraients o bé com a repel·lents d'aquesta espècie.

[en] The present doctoral thesis report contains the results of different studies with different chemical analogues of the main corn borers (S. nonagrioides and O. nubilalis) sex pheromone compounds to assess their activity as pheromonal antagonists or as pheromone catabolism inhibitors in different types of tests (field and laboratory test). The trifluoromethylketone compound-type more similar to the main sex pheromone compound of O. nubilalis has shown a remarkable inhibitory effect on wind tunnel. In field trials, these compounds have shown a significantly decreasing of the number of males caught in traps compared with the pheromone when they were co-evaporated with it in a ratio of 1:10. In addition, these compounds are also good antennal esterase inhibitors. Using the trifluoromethylketone more similar to the main S. nonagrioides sex pheromone compound in field tests has been observed a reduction in the number of plants attacked and in the number of larvae per plant, not only for this species but also in O. nubilalis. The methylketones, another of the studied analogue compounds, have also shown a high activity, similar to the results obtained with the trifluoromethylketones in wind tunnel, electrophysiological, and field tests. In this case, the methylketones are not good antennal esterase inhibitors compared with trifluoromethylketones compounds. The activity of these pheromone analogues (trifluoromethylketones and methylketones) has been compared with the one showed by the natural inhibitor Z-11-hexadecenal (Z11-16:Ald) by analyzing flight parameters of O. nubilalis males exposed to these products. The results showed that although the three inhibitors reduced similarly the percentage of contacts in wind tunnel, this reduction is due to different physiological mechanisms of inhibition. We have also made collections of volatile compounds from corn plants in two different periods of the day (morning and night) and also with stressed corn plants. We have identified the vast majority of the chemical compounds. Electrophysiological activity of these and other compounds emitted by different host plants of O. nubilalis has also been determined and dual-choice tests in olfactometer has been performed with the idea of finding physiologically active compounds either as attractants or repellents for this species.